**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K DOLOČANJU REDNE DELOVNE USPEŠNOSTI RAVNATELJA OSNOVNE ŠOLE KOZARA NOVA GORICA**

*PRAVNA PODLAGA:*

* Četrti odstavek 7. člena Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21, 180/21, 29/22, 89/22, 112/22, 157/22, 25/23, 64/23 in 79/23),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Svet zavoda javnega zavoda Osnovna šola Kozara Nova Gorica (v nadaljevanju: zavod) je na Občino Renče-Vogrsko dne 5. 3. 2024 naslovil vlogo za izdajo soglasja k izplačilu dela plače za delovno uspešnost ravnatelja Edvarda Vrabiča za leto 2023. Vlogi je priložil obrazec - Ugotavljanje delovne uspešnosti ravnatelja za Edvarda Vrabiča, dopis občinam z utemeljitvijo ocene delovne uspešnosti ravnatelja, s prošnjo za izdajo soglasja za izplačilo dela plače za delovno uspešnost ravnatelja in z navedbo sklepa s 5. redne seje Sveta zavoda, da se za izplačilo redne delovne uspešnosti ravnatelja za leto 2023 nameni 5 % osnovne plače ravnatelja, ter Zapisnik 5. redne seje Sveta zavoda Osnovne šole Kozara Nova Gorica z dne 27. 2. 2024.

*RAZLOGI ZA SPREJETJE SKLEPA:*

Tretji odstavek 7. člena Uredbe o plačah direktorjev v javnem sektorju določa, da mora organ, pristojen za imenovanje direktorja, pri odločanju o višini dela plače za redno delovno uspešnost direktorja pridobiti soglasje ustanovitelja.

*OCENA STANJA:*

Četrti odstavek 7. člena Uredbe o plačah direktorjev v javnem sektorju določa, da ustanovitelj izda soglasje za izplačilo dela plače za delovno uspešnost najpozneje v 30 dneh po prejemu vloge za izdajo soglasja. Če ustanovitelj soglasja v 30 dneh od prejema popolne vloge ne izda oziroma njegove izdaje ne zavrne, se šteje, da je soglasje dano.

*CILJI IN NAČELA:*

Občina Renče-Vogrsko bo zavodu kot občina ustanoviteljica podala soglasje skladno z navedeno zakonodajo.

*FINANČNE IN DRUGE POSLEDICE:*

Z izdajo tega soglasja ni finančnih posledic, saj plačo ravnateljem zagotavlja država.

Pripravila:

Vladka Gal Janeš, Višja svetovalka I

Predlog sklepa:

Na podlagi četrte točke 7. člena Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21, 180/21, 29/22, 89/22, 112/22, 157/22, 25/23, 64/23 in 79/23) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je občinski svet Občine Renče-Vogrsko na \_\_\_ seji dne \_\_\_ sprejel naslednji

**S K L E P**

1.

Občina Renče-Vogrsko podaja Svetu zavoda javnega zavoda Osnovna šola Kozara Nova Gorica soglasje za izplačilo dela plače za redno delovno uspešnost ravnatelja za leto 2023.

2.

Ta sklep začne veljati takoj.

Številka:

Bukovica

Župan

 Tarik Žigon, l. r.